สวัสดีค่ะหนูประจำเดือนไม่มา1เดือนมีอะไรกับแฟนตอนวันที่1มกราคมประจำเดือนมาเมื่อ11มกราคม พอเดือนกุมภาพันธ์ไม่สบายตอนต้นเดือนจนสิ้นเดือนกุมภาพันธ์แล้วยังไม่มาเลยค่ะ จำทำยังไงดีคะ
สวัสดีครับ จากประวัติที่ให้มา ถ้าเป็นรอบเดือนปกติ ก็ควรจะมาในช่วงต้นเดือนกุมภาพันธ์ แต่ถ้ามีอาการป่วยในช่วงนั้น ก็อาจจะทำให้ร่างกายไม่แข็งแรง ขาดสารอาหาร หรือ น้ำหนักลดในช่วงนั้น ซึ่งอาจทำให้ระดับฮอร์โมนต่ำกว่าปกติ จนประจำเดือนมาล่าช้าได้ครับ อย่างไรก็ดี หากขาดประจำเดือนมานานเดือนกว่าๆ และ มีประวัติมีเพศสัมพันธ์ด้วย ก็ควรใช้ชุดตรวจการตั้งครรภ์เพื่อความแน่ใจด้วยครับ เพราะเป็นสาเหตุหลักๆของการขาดประจำเดือนครับในกรณีที่ไม่พบการตั้งครรภ์ ก็อาจจะเกิดจากสาเหตุอื่น เช่น ความผิดปกติในรังไข่ เช่น โรคถุงน้ำในรังไข่หลายใบ ความผิดปกติในการสร้างฮอร์โมนจากต่อมใต้สมองมีปัญหา หรือ โรคอื่นๆ เช่น ฮอร์โมนธัยรอยด์ต่ำ เป็นต้นครับสรุปแล้ว ขอให้ตรวจการตั้งครรภ์ก่อนครับ แต่หากไม่พบการตั้งครรภ์ ควรพบคุณนรีเวช เพื่อทำการตรวจและให้คำปรึกษาต่อไปครับ